கேள்வி: மைசூர் தசரா - விழாக்கள் பற்றி நீங்கள் என்ன அறிந்துள்ளீர்கள்?
பதில்: File:ಮೈಸೂರು ದಸರಾ (Mysore Dasara) 2019 (2).webm File:Mysorepalace.jpg நடைபெறும் அனைத்து தசரா கொண்டாட்டங்களின் மையமாகத் திகழும், ஒளியூட்டப்பட்ட மைசூர் அரண்மனை]] இந்த விழாக்களின் ஒரு பகுதியாக ஒரு சிறப்பு தர்பார் (அரசவை) நடக்கும். கி.பி. 1805 ஆம் ஆண்டில், மூன்றாம் கிருஷ்ணராஜ உடையார் ஆட்சியின் போதுதான், மன்னர் தசரா பண்டிகையின் போது மைசூர் அரண்மனையில் ஒரு சிறப்பு தர்பார் நடத்தும் வழக்கத்தைத் தொடங்கினார், இதில் அரச குடும்பத்தினரும், சிறப்பு விருந்தாளிகளும், அதிகாரிகளும், பொதுமக்களும் கலந்துகொண்டனர். 2013 திசம்பரில் ஸ்ரீகண்டதத்த நரசிம்மராஜ உடையார் இறந்த பிறகு, 2014-ஆம் ஆண்டு தசரா கொண்டாட்டத்தில், தங்க சிம்மாசனத்தில் 'பட்டத்து வாள்' வைக்கப்பட்டு கொண்டாடப்பட்டது. ஆனால், 2015-இல் அரியணை ஏறியதிலிருந்து, மகாராஜா யதுவீர கிருட்டிணதத்த சாமராச உடையார் தசரா கொண்டாட்டங்களையும் தர்பாரையும் நடத்தி வருகிறார். தசரா பண்டிகையின் ஒன்பதாவது நாளான மகாநவமி ஒரு மங்களகரமான நாளாகும். அன்று பட்டத்து வாள் (அரச உடைவாள்) வழிபடப்பட்டு, யானையின் மேல் ஏற்றப்பட்டு ஊர்வலமாக எடுத்துச் செல்லப்படும். இந்த ஊர்வலத்தில் யானைகளுடன் கூட ஒட்டகங்களும், குதிரைகளும் இடம் பெறும்.Detailed account of the Mysore Dasara festival is provided by
கேள்வி: மைசூர் தசரா - அரண்மனை விளக்குகளால் அலங்கரிக்கபடுதல் பற்றி விளக்கவும்.
பதில்: இந்தக் கொண்டாட்டம் நடைபெறும் பத்து நாட்களும் மைசூர் அரண்மனை வண்ண வண்ண விளக்குகளால் அலங்கரிக்கப்பட்டு ஜொலிப்பது பார்க்க பார்க்க திகட்டாத ஒரு காட்சி. தினமும் மாலை 7 மணி முதல் இரவு 10 மணி வரை, சுமார் ஒரு இலட்சம் மின்விளக்குகளால் இந்த அரண்மனை ஒளியூட்டப்படுகிறது. கருநாடக மாநிலத்தின் நடனம், இசை, பண்பாட்டை எடுத்துக்காட்டும் பல்வேறு வகையான கலைநிகழ்ச்சிகள் இந்த ஒளியூட்டப்பட்ட அரண்மனையின் முன் நடைபெறும்.
கேள்வி: மைசூர் தசரா - ஊர்வலம் பற்றி நீங்கள் என்ன அறிந்துள்ளீர்கள்?
பதில்: விஜயதசமியன்று தசரா ஊர்வலம் (ஜம்போ சவாரி) நடைபெறும். யானை மீது தங்க அம்பாரியில் சாமுண்டேச்வரி தேவி எழுந்தருளப்பட்டு மைசூர் நகரின் பிரதான வீதிகளில் வலம் வருவாள். இந்த தங்க அம்பாரியின் எடை 750 கிலோ ஆகும். இந்த அம்பாரி அலங்கரிக்கப்பட்ட யானையின் மேல் ஏற்றப்பட்டு ஊர்வலம் வரும். ஊர்வலம் ஆரம்பிப்பதற்கு முன் அரச குடும்பத்தினரும், சிறப்பு விருந்தாளிகளும் தேவியை ஆராதிப்பார்கள். நடனக் குழுக்கள், இசைக்குழுக்கள், அலங்கரிக்கப்பட்ட யானைகள், குதிரைகள், ஒட்டங்கங்கள் எல்லாம் இந்த ஊர்வலத்தின் அழகைக் கூட்டும். இந்த ஊர்வலம் மைசூர் அரண்மனையிலிருந்து துவங்கி பன்னிமண்டபம் (Banni Mantapam) என்று சொல்லப்படும் இடத்தில் முடிவடையும். இந்த இடத்தில் இருக்கும் பன்னி (வன்னி (மரம்)) மரங்களுக்கு பூசை நடக்கும். பாண்டவர்கள் தங்களது அஞ்ஞாதவாசத்தின் போது இந்த மரங்களில் தான் தங்களது ஆயுதங்களை மறைத்து வைத்திருந்தனர். போரைத் தொடங்குவதற்கு முன்பும், போரில் வெற்றி பெற வேண்டியும் மன்னர்கள் பாரம்பரியமாக இந்த மரத்தை வணங்கினர். அன்று அரசர்கள் செய்த வழிபாடு இன்றும் மைசூரு தசரா பண்டிகையில் தொடருகிறது. தசராக் கொண்டாட்டங்களில் தர்பார் ஒரு பகுதிதான் என்றாலும் பொதுமக்களுக்கு அரசரை அரியணையில் பார்ப்பது மிகவும் பிடித்த விஷயம். என்னதான் சுதந்திரம் கிடைத்து, குடியரசாக நாடு மாறிவிட்டாலும், இன்னும் அரசர்களுக்கும், அரச குடும்பம் இந்தியாவில் மிகப்பெரிய மரியாதை இருக்கிறது
கேள்வி: மைசூர் தசரா - விளக்கொளி அணிவகுப்பு பற்றி நீங்கள் என்ன அறிந்துள்ளீர்கள்?
பதில்: தசரா கொண்டாட்டங்களின் இறுதி நிகழ்ச்சியாக விளக்கொளி அணிவகுப்பு பன்னிமண்ட அரங்கத்தில் நடைபெறுகிறது. இதில் லேசர் காட்சிகள், கரணங்கள் போடுபவர்களின் சாகசங்கள், மோட்டார் சைக்கிள் சாகசங்கள் மற்றும் குதிரையேற்றம் ஆகியவை இடம் பெறும். விளக்கொளி அணிவகுப்பு நிகழ்ச்சியின் போது அரசர் குதிரையேற்ற உடையில் குதிரை மீதமர்ந்து வந்து இராணுவ மரியாதையை ஏற்றுக் கொள்வார். இந்த நிகழ்ச்சி துவங்கும் சமயம் இரவுப் பொழுது வந்துவிடுமாதலால் நிறைய விளக்குகள் ஏற்றுவார்கள். அரசர் தனது இராணுவ பலத்தை தனது எதிரிகளுக்குத் தெரியப்படுத்தவும், மக்களிடையே ‘இத்தனை பலமுடைய நான் உங்கள் ராஜா; உங்களைக் காப்பாற்றும் பொறுப்பு என்னுடையது’ என்ற ஒரு நம்பிக்கையை ஏற்படுத்தவுமே இந்த அணிவகுப்பு நடைபெறுகிறது.